### | | | | --- | --- | | | | | --- | | **Teknik- og Miljøudvalget** 8. november 2018 Sagsnr. 710-2018-43290 Dok.nr. 710-2018-396402 Sagsbehandler DPHNED | | 82.                 Etablering af vuggestuepladser i Foldby-Norring - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage
stilling til oprettelse af otte vuggestuepladser i forbindelse med [adresse]
Børnehave.

I budget
2019-22 afsatte Byrådet en ’Pulje
til etablering af vuggestuepladser som følge af kapacitetsanalysen på
dagtilbudsområdet 2018-2022’ på 10,075 mio. kr. i 2019 og 18,560 mio.
kr. i 2020. Puljen udmøntes løbende i takt med, at der opstår behov for ekstra
pladser til 0-2 årige. Det var planen, at Byrådet primo 2019 første gang skulle
have været forelagt en sag vedrørende udmøntning af puljen.

Der er
imidlertid en akut mangel på 0-2-års pladser i Foldby-Norring området, hvilket
gør, at der allerede nu foreslås oprettet otte vuggestuepladser (som senere kan
udvides til 12 pladser) i forbindelse med [adresse].

**VURDERING**

Ifølge kapacitetsanalysen for
2018-22 forventes der i Jim Mathiasen på 0-2-års området i 2018 at være et underskud
på 10 pladser stigende til et underskud på 15 pladser i 2019. Herefter forventes
underskuddet at falde til 10 pladser i 2022. Undersøgelse af pendlingsmønstrene
viser imidlertid, at en del børn fra Foldby-Norring i dag passes i Hinnerup og
[adresse].

For i højere grad at kunne imødekomme
behovet for antallet af pladser på 0-2 års området i nærområdet og for at give
forældrene mulighed for et vuggestuetilbud i Foldby-Norring vurderer Børn og
Skole, at det vil være hensigtsmæssigt, at der aktuelt oprettes otte vuggestuepladser
i [adresse] med mulighed for senere opnormering til 12 pladser.

Udover at løse det akutte behov
for 0-2-års pladser forventes det, at etablering af en vuggestuegruppe vil have
betydning for forældrenes fremadrettede børnehave- og skolevalg. I skoleåret
2018/19 er 48 % af eleverne på 0. årgang i Foldby-Norring området indmeldt på
[adresse]. Skolebestyrelsen på [adresse] giver i forbindelse med
deres høringssvar til budget 2019-22 udtryk for, at når nogle forældre
fravælger Korsholm Skole til fordel for andre skoler, så opleves det at have
sammenhæng til forældrenes valg af børnepasning. Forældre, der ønsker en
vuggestueplads til deres barn, vælger således et tilbud i Hinnerup, [adresse]
eller et tredje sted. Disse børn fortsætter i nogle tilfælde med skolegang de steder,
hvor de har gået i vuggestue/børnehave for at bevare de sociale relationer, som
børnene har fået.

Det vurderes, at de ekstra
vuggestuepladser kan etableres i en eksisterende pavillon, der ligger lige ved
siden af [adresse]. Pavillonen har tidligere været anvendt til
børnehave.

Pavillonen anvendes i dag af
Korsholm Skole, der har vurderet, at de vil kunne afgive et areal på i alt ca.
120 m2 til etableringen af de nye vuggestuepladser.

Oprettelsen af vuggestuepladserne
kræver, at der gennemføres forskellige bygningsmæssige ændringer og
tilpasninger – herunder etablering af puslerum, toiletforhold og
køkkenfaciliteter m.m. Desuden skal der ske ombygning af eksisterende
krybberum, etableres legearealer samt indkøbes inventar og legeredskaber mv.

De bygningsmæssige ændringer
vurderes at kunne påbegyndes i december 2018 og færdiggøres i januar 2019, så
de nye lokaler er klar til brug 1. februar 2019.

**ØKONOMI**

Anlægsudgiften til de
bygningsmæssige ændringer og tilpasninger vurderes at udgøre i alt 400.000 kr.,
som kan finansieres af det allerede afsatte rådighedsbeløb i 2019 til ’Pulje til etablering af
vuggestuepladser som følge af kapacitetsanalysen på dagtilbudsområdet
2018-2022’.

Etableringen af
vuggestuepladserne medfører ikke afledte merudgifter til bygningsdrift, da de
etableres i eksisterende bygninger.

Driftsudgifterne til vuggestuepladser
udgør netto ca. 8.300 kr. mere pr. plads pr. år end en dagplejeplads. I budget
2019-22 er der i 2019 afsat i alt 33.000 kr. til drift af otte vuggestuepladser
i seks måneder. Merudgiften, som følge af at ibrugtagningen af vuggestuen fremrykkes,
vil blive vurderet i forbindelse med 1. budgetopfølgning 2019.

**INDDRAGELSE**

[adresse] ledelse,
områdelederen samt arbejdsmiljørepræsentanten vil blive involveret i planlægningen
af de bygningsmæssige ændringer.

**INDSTILLING**

Den konstituerede direktør for
Børn og Skole og direktøren for Teknik og Kultur indstiller til Byrådet:

1. At der oprettes otte vuggestuepladser
med mulighed for udvidelse til 12 vuggestuepladser i [adresse].

2. At der gives en anlægsbevilling i 2019 på
400.000 kr. til etablering af vuggestuepladser i [adresse] finansieret
af rådighedsbeløbet til ’Pulje
til etablering af vuggestuepladser som følge af kapacitetsanalysen på
dagtilbudsområdet 2018-2022’.

**BESLUTNING**

***Børne- og Skoleudvalget, 8. november 2018:***

Fraværende:Ingen

Indstilles godkendt.